Notum sit omnibus futuris et presentibus quod Guido Cusleri, laudante uxore sua Osana, antequam haberet liberos qui possent fari vel laudare aliquid boni vel mali, concessit Deo et sancte Marie de Firmitate ac monachis ejusdem loci mansum quem tenebat ab Hugone de Leiva apud Sivoi et omnia appendicia ejusdem mansi, et duos campos in campo Richardi, et habuit inde sexaginta solidos atque juravit pacem inde tenere firmam in perpetuum. Hujus rei testes: Brunus de Sivoi, Filez de Chanbun, Constantinus Doenellus, Robertus Rosel, Brunus de Pairola, Robertus Guillelmus.